Traktati i OKB-së për armët
Gjysma e senatorëve amerikanë thotë se nuk do të votojë për miratimin e traktatit të tregtisë së armëve
Pesëdhjetë senatorë amerikanë, gjysma e anëtarëve të Senatit, thonë se nuk do ta ratifikojnë Traktatin e Kombeve të Bashkuara për Tregtinë e Armëve, të nënshkruar nga Shtetet e Bashkuara. Në vijim një analizë e përmbajtjes së traktatit dhe shanset e miratimit të tij nga Senati amerikan. Traktati me fuqi detyruese zbatimi vendos standarde ndërkombëtare për importin, eksportin dhe transferimin e armëve konvencionale, nga tanket dhe helikopterët e sulmit tek armët e vogla dhe të lehta. Kryetarja e grupit humanitar Oxfam për kontrollin e armëve, Ann MacDonald, thotë se traktati mbulon gjithashtu edhe municionin. Traktati për Tegtinë e Armëve u miratua nga Kombet e Bashkuara në muajin prill me 154 vota pro, 3 kundër dhe 23 abstenime. Vetëm Irani, Koreja e Veriut dhe Siria votuan kundër paktit. Daryl Kimball, kryetar i Shoqatës për Kontrollin e Armëve, një firmë private kërkimesh, thotë se synimi i traktatit është korrektimi i shumë problemeve në sistemin ndërkombëtar regullator të tregtisë së armëve konvencionale. Ann MacDonald e Oxfam-it thotë se traktati përmban një klauzolë për të drejtat e njeriut. Më shunë se 110 vende, përfshirë edhe Shtetet e Bashkuara, kanë nënshkruar traktatin që nga nënshkrimi i tij në muajin qershor. Por vetëm shtatë vende e kanë ratifikuar atë. Në Shtetet e Bashkuara, grupi i fuqishëm lobist, Shoqata Kombëtare e Armëve, e ka kundërshtuar traktatin, po ashtu edhe gjysma e Senatit amerikan prej 100 anëtarësh. Që traktati të ratifikohet, 67 sanatorë duhet të votojnë pro tij. Kundërshtarët argumentojnë se Traktati për Tregtinë e Armëve ndërhyn në të drejtat e amerikanëve për të mbajtur armë, të garantuara nga Amendamenti i Dytë i Kushtetutës amerikane, pjesë e Billit të të Drejtave që garanton liritë individuale. Por Ann MacDonald thotë se traktati ka të bëjë vetëm me tregtinë globale të armëve. Daryl Kimball thotë se në analizë të fundit, miratimi nga Shtetet e Bashkuara i traktatit nuk është me rëndësi parësore. Shumë analsitë thotë se mbështetësit e traktatit do të kenë përpara një betejë të ashpër për t’i bindur senatorët që të votojnë për ratifikin e traktatit.